cyanic-selkie/wikianc huggingface dataset:
Rispenserpoldermole
Skiednis
De Rispenserpoldermole wurke oant 1964 en waard twa jier letter eigendom fan de destiidske gemeente Hinnaarderadiel (sûnt 1984: Littenseradiel, sûnt 2011: Súdwest-Fryslân). Dy liet de mole restaurearje, mar by einbeslút rekke de Rispenserpoldermole dochs yn ferfal. Opmerklik is dat it jild fan it Ryk foar in restauraasje fan de bûtekant fan 'e mole troch de gemeente wegere en werom stjoerd waard en dat de gemeente sûnder tastimming de kape weihelle. It socht derom dat de mole hielendal ferlern gyng, mar nei't de mole op haren en snaren nei troch in brân folslein ûndergyng, waard der aksje ûndernommen.
Yn de jierren 1993-1994 waard de mole goed 100 meter yn noardlike rjochting fersetten en dêr restaurearre. Sûnttiid is de mole wer mealree.
De gemeente Súdwest-Fryslân brocht yn 2019 de Rispenserpoldermole mei 10 oare moles ûnder by de Molestifting Súdwest-Fryslân.
Beskriuwing
De achtkante mole hat in flecht fan 12,74 meter en kin op ôfspraak besichtige wurde. Allinnich it achtkant is reiddutsen, de kape is fan wyt hout.
Geartsje de Vries (sjoernaliste)
Geartsje de Vries (Koudum, 1 july 1964) is sjoernaliste, redaktrise en presintatrise by Omrop Fryslân.
De Vries folge tusken 1982 – 1986 in oplieding foar ûnderwizeresse oan de kristlike Pedagogyske Akademy 'De Him' yn Snits. Nei in jier sûnder wurk kaam se by Omrop Fryslân. Foardat se by de skoalradio kaam wie se algemien radioredakteur/ferslachjouwer en presintator, die dêr 13 jier redaksjewurk foar bygelyks it programma "Gribus".
Fan 2000 oant 2015 makke sy foar Omrop Fryslân programma's skoalradio, edukative programma's, rjochte op it Frysk en op auditive feardichheden, foar bern op de basisskoalle. Om dizze auditive feardichheden fan bern te trenen, binne de measte programma's yn de foarm fan harkspullen. Sûnt septimber 2015 sit de Vries yn de redaksje fan it opiny- en achtergrûnprogramma "Buro de Vries". Njonken it meitsjen fan reportaazjes, is se presintator fan dit programma dat live op snein útstjoerd wurdt.
Fierders docht sy voice-overs foar tv-programma's en docht simmerdeis de ferslachjouwing fan it SKS-skûtsjesilen. As ZZP-er wurket Geartsje de Vries as presintator fan eveneminten, deifoarsitter en se lêst Fryske audioboeken foar.
Peter Krause
Jonkheid
Syn âlden, Wanda Marie Krause (berne Johnson) en William Popham "Bill" Krause, wiene beide leararen yn Minnesota. Hy waard grutbrocht yn Roseville, Minnesota, in foarstêd fan St. Paul, en hat in suster en in broer, Amy en Michael.
As tsiener wie Krause aktyf yn atletyk en gymnastyk en gie er nei de Alexander Ramsey High School yn Roseville. Hy studearre yn 1983 ôf oan dy middelbere skoalle. Hy studearre ôf oan Gustavus Adolphus College yn 1987 en helle dêrnei in master (Master of Fine Arts) oan de Universiteit fan New York (1990). Hy wurke njonken syn stúdzje as barman yn New York.
Karriêre
Krause spile fan 1987 ôf yn in tal films en telefyzjesearjes. Hy krige mear bekendheid troch syn langer rinnende rollen as Casey McCall yn de Night (1998 -2000) en as Nate Fisher yn Six Feet Under (2001 -2005). Foar syn rol yn Six Feet Under, waard er meardere kearen nominearre foar in Primetime Emmy Award, Emmy Award en de Golden Globe. Yn 2003 en 2004 wûn er dêrfoar in Screen Actors Guild Award. Hy spile haadrollen yn ferskate searjes. Fan 1998 oant 2000 spile er Casey McCall yn Sport Night; fan 2001 oant 2005 spile er Nate fisher yn Six Feet Under; yn 2007 en 2008 spile er in haadrol yn de searje Dirty Sexy Money, dy't lykwols fanwege tsjinfallende sjochsifers fan de buis helle waard; fan 2010 oant 2015 spile er Adam Braverman yn de searje Parenthood; yn 2016 en 2017 spile er Benjamin Joes yn The Catch en fan 2018 oant no spilet er Bobby Nash yn 9-1-1.
Harm Middendorp
Harm Middendorp, ek: Herman Middendorp, (Wolvegea, 12 septimber 1878 - De Haach, 12 maart 1941) wie in auteur en learaar Nederlânsk. Middendorp skreau tusken 1927 - 1938 in tweintichtal detektiveromans, it spul Mara (1937) en de roman Wijkende Horizon.
Priveelibben
Middendorp hat trijeris troud west. Mei syn earste frou Paulina Nennstiehl - oan wa't er yn 1915 boaske - foarme er yn 1914-1916 de redaksje fan it tydskrift De Vrouw in De XXste Eeuw. Nei't se út elkoar gien wiene troude er yn 1924 mei Aaltje Lambert. Neidat ek dit houlik troch skieding ûntbûn wie boaske er yn 1935 fannijs oan Tonny de Leers.
Publikaasjes
Foar in kar út syn publikaasjes sjoch hjir
Adema's Tsjerkoargelbou
thumb|250px|Adema-oargel út 1933 yn de Sint-Jozeftsjerke te Hillegom thumb|250px|Atelier fan Adema yn Hillegom, 2008 Adema's Tsjerkoargelbou is in bedriuw dat tsjerkoargels bout en dat yn 1855 yn Ljouwert ûntstien is.
Ljouwert
Yn dy tiid waarden de folgjende oargels boud:
Ljouwert en Amsterdam
Neidat sa foaral yn Fryslân oargels boud wienen, gongen de Adema's no ek yn Amsterdam oan 't wurk, fanwege in grutte opdracht foar de Mozes en Aärontsjerke. De folgende oargels waarden boud:
Ljouwert
Yn 1877 waard it bedriuw splitst. It bedriuw yn Ljouwert bleau bestean ûnder lieding fan Carolus Borromeus en letter dy syn soannen Lambertus Theodorus Adema (1864- 1931) en Sybrandus Johannes Adema (1863-1941). Sy namen it bedriuw yn 1905 oer. Yn 1941 waard it opheft. De neifolgjende oargels waarden dêr makke:
Amsterdam
Yn Amsterdam gie Petrus Josephus fierder, letter yn 'e mande mei en opfolge troch syn soannen. Oant 1984 wie dit bedriuw oan de Lauriergreft festige. Harren oargels:
Ek Sybrand Adema en Joseph Adema wurken dêr (1877-1943)
Fan Sybrand binne de oargels:
Fan Joseph binne de oargels:
Neidat Joseph Adema stoarn wie waard de lieding fan it bedriuw fuortset troch syn neef, Hubert Schreurs, en waarden de folgende oargels boud:
Hubert Schreurs stoar yn 1981 en syn soan Antoine Schreurs gie mei it bedriuw fierder. Neist in protte restauraasjes waard in nij oargel boud:
Fan 2002 ôf waard it bedriuw fuortset troch in meiwurker, Ronald van Baekel. Yn 2003 ferhuze it bedriuw nei Hillegom en fuortset ûnder de namme: Adema's Kerkorgelbouw, mar de famyljebân mei de Adema's wie doe ferbrutsen. Neist restauraasjes waard nij boud:
Sjongfestival foar Bern
It Sjongfestival foar Bern om de Karin de Jong-priis is in sjongwedstriid foar basisskoallen. It wurdt om de twa jier organisearre troch Taalsintrum Frysk yn gearwurking mei Omrop Fryslân. Learlingen út de heechste groepen fan it basisûnderwiis sjonge lieten dy’t skreaun binne troch profesjonele tekstdichters en komponisten. By it Sjongfestival giet it der fansels om wa’t it moaist sjonge kin, mar de sjuery sjocht ek nei hoe’t it liet op de planken set wurdt: dûns, beweging, oanklaaiïng, it hiele plaatsje krijt in beoardieling. De foarrondes binne op ferskate plakken yn 'e provinsje. De finale is tradisjoneel yn skouboarch De Lawei yn Drachten. De finale yn De Lawei wurdt presintearre troch bekende minsken as Sipke Jan Bousema en Geartsje de Vries; de sjuery bestiet út minsken as Kim Stolker, Jelle Bangma, Nynke Heeg (aktrise en sjongeres), Clara Rullmann (pianiste) en Piter Wilkens (singer/songwriter).
De priiswinners gean nei hûs mei de Karin de Jong-priis. Karin de Jong wie presintatrise fan de earste twa Sjongfestivals en is yn juny 2000 ferûngelokke. De winnende skoalle giet, neist de goudene mikrofoan, nei hûs mei de sulveren wikselbokaal de 'Karin de Jong-priis'. Dêrneist mei de winnende groep in liet opnimme foar it Skoaleksamen Frysk en optrede op Liet (Frysk sjongfestival). De twadde en tredde priis besteane út in sulverene en brûnzene mikrofoan.
Textures
Textures wie in Nederlânske deathmetalband oprjochte yn Tilburch dy't aktyf wie tusken 2001 en 2017. De band brocht yn 2004 syn debútalbum Polars út. Yn maaie 2017 kundige de band oan om op te hâlden. Novimber 2017 waard der in ôfskiedstoernee hâlden troch njoggen lannen yn Jeropa. Textures spile dêrnei op 2 desimber 2017 de alderlêste show yn 013 yn Tilburch. Textures hat fiif studio-albums útbrocht.
Rikard Nordraak
thumb|right|Rikard Nordraak Rikard Nordraak (* 12 juny 1842 yn Christiania - 20 maart 1866 yn Berlyn) wie in Noarsk komponist. Hy komponearre as 18-jierrige it Noarske folksliet Ja, vi elsker dette landet („Ja, wy hawwe dit lân leaf“) nei in gedicht fan Bjørnstjerne Bjørnson.
Nordraak waard yn de Noarske haadstêd berne, mar studearre yn Kopenhagen. Mei 18 jier gie er nei Berlyn en studearre by Theodor Kullak en Friedrich Kiel. Hy stoar yn de âldens fan 23 jier yn Berlyn oan tuberkuloaze en waard dêr yn earsten ek begroeven. Nordraak wie in omkesizzer fan Bjørnstjerne Bjørnson en in freon fan Edvard Grieg, dy't er mei syn ideeën oer nasjonale Noarske muzyk sterk beynfloede. Foar syn dea makke Grieg in treurmars.
De 40e stjerdei fan Nordraak yn 1906 wie oanlieding om in mear represintatyf grêf stâl te jaan. Yn it ramt fan in feestdei ûntbleate de wilens âlde Bjørnson in fiif meter heech grêfmonumint, fan Noarsk granyt, op Nordraaks Berlynske grêf.
Yn 1925 waard Nordraaks stoflik omskot opgroeven en yn Oslo op it Noarsk Nasjonaal Hôf op 'en nij byset. It grêfmonumint yn Berlyn bleau ek bestean.
Yn Oslo (doetiids Kristiania) waard in stânbyld oprjochte, makke troch Gustav Vigeland yn 1911.
Pachtersoproer
It pachtersoproer wie in útbarsting fan ferset yn 1748 yn Nederlân. It hie syn oarsprong yn de ekonomyske malêze fan de jierren'40. It wie rjochte tsjin de belestingen op nôt, en de ferpachtingen hjirfan. Dizze belestingen troffen benammen it gewoane folk. De hokjes fan de kommizen ('cherchers') by de mûnen waarden omsmiten.
Yn Fryslân
It ferset begûn yn Grins op 17 maart en yn maaie yn Burgum en gie hieltiten fierder. Yn Ljouwert treden de Flytsters op. De reginten wienen machteleas. It folk ferwachte help fan Willem IV. It ferset boaze oan, ek tsjin oare drukkende lêsten as bygelykjs it passaazjejild oan de grins. Yn Wier gie Lautastate yn flammen op. Kollekteboeken waarden teskoard. Op foargong fan de Flytsters en de Harnzers kamen 300 folkskommitearden gear, earst yn de Grutte Tsjerke fan Ljouwert, letter op de Doelen (Doelisten). De lieding lei by de mennist Uilke Wytses de Vries. Men stelde 72 'pointen reformatoir' op; Fryske skippers brochten it nijs nei Amsterdam. It steedhâlderskip waard ek yn de froulike line erflik ferklearre. Willem IV besocht beide partijen te fermoedsoenjen, mar syn 'reglemint reformatoir' brocht net folle ferbettering, it foech fan de steedhâlder waard útwreide. De swiere belestingen en kûperij bleaune bestean. Dit soe letter it ferset tsjin de steedhâlder fersterkje.
De skriuwer Thomas Rosenboom keas de Fryske ûngeregeldheden om it Pachtersoproer hinne as dekôr foar syn roman Gewassen vlees. (Libris Literatuer Priis 1995.)
Amsterdam
thumb|300px|Het plunderen van het huis van A.M. van Arssen, op de Cingel bij de Huiszittensteeg te Amsterdam, op Dingsdag den 24en Junij A° 1748.
Yn Amsterdam begûn de rebûlje earst goed op moandeimoarn 24 juny op de Botermarkt, no Rembrandtplein. De strjitte waard iepen brutsen en der waard mei stiennen smiten. Dêrnei gie it folk de huzen fan de pachters by del. 39 huzen waarden plondere, alles waard fernield, iepen brutsen en opsûpt. Jild en kostber porslein bedarren yn de greft. Fierders wiene der trije deaden en ek ferwûnen.
De rebûlje duorre oant tiisdeijûn. De oare deis waard alle pacht foar in heal jier útsteld. Freed 28 juny soene twa manlju en in frou, de fiskferkeapster, Marretje Arents, ophongen wurde út in raam fan de Waach op de Dam. Dêr kaam in mannichte minsken op ôf. Ynienen waard der sketten út de Kalverstraat wei. Wer foelen der deaden. In protte minsken besochten te flechtsjen en sprongen yn it wetter fan it Damrak. Braatbard tocht dat der doe twahûndert lju fertrape of fersûpt binne.
Froast
thumb|Iiskristallen op glês
Kees Hanje
Kornelis (Kees) Hanje (Westermar, 19 augustus 1906 - De Jouwer, 7 desimber 2011) wie in boer dy't yn 2012 de âldste man fan Fryslân wie.
Hanje wie syn hiele libben boer, earst op de pleats oan it Binnenpaad. Begjin jierren sechtich ferhuze de húshâlding yn ferbân mei de ruilferkaveling nei in pleats oan de Koarte Ekers by De Jouwer. Yn de pleats sieten yn de oarloch ûnderdûkers. Hanje komt út in húshâlding fan sân bern. Hy hie noch fjouwer bruorren en twa susters dy't ek allegear âld wurden binne.
Doe't er yn 2011 105 jier waard kaam waarnimmend boargemaster fan Skarsterlân Mary Looman by him op besite yn fersoargingshûs De Flecke oan de Midstrjitte op De Jouwer. Kees Hanje troude op 11 maaie 1934 mei Atje Semplonius dy't desimber 1992 ferstoar. Se krigen tegearre fiif bern, trije dochters en twa soannen.
Froast
Froast en frieze wurdt fan praat at de temperatuer fan loft ûnder it friespunt fan wetter (0 °C, 32 °F, 273.15 K) komt. Meast wurdt der metten op 1,2 m boppe de grûn.
List fan planetoïden 42401-42500
Dit is in list fan planetoïden 42401-42500.
Froast
Der bestiet in frijwat subjektive skaal om ferskillen fan froast te beskriuwen:
Froast is net nedich om froast oan de grûn te krijen; dat kin ek ûntstean by lofttemperaturen boppe it friespunt at oerflakken bot ôfkuolje yn in kâlde nacht.
Texas Rangers (betsjuttingsside)
"Texas Rangers", "The Texas Rangers" of "The Texas Ranger" hat yn de Wikipedy ferskate betsjuttings:
Foksebuorrenferlaat
thumb|right|250px|Foksebuorrenferlaat Foksebuorrenferlaat is in slûs yn de buorskip Foksebuorren súd fan Lippenhuzen yn de gemeente Opsterlân.
It ferfal is 1,19 meter, de slûs út 1736 wurdt noch hielendal mei de hân betsjinne. Yn 1858 waard er fernijd en yn 1902 waard it ferlaat hielendal yn stien útfierd.
De skutslûs leit yn de Opsterlânske Kompanjonsfeart by de Pôlebrêge.
King's Lynn
thumb|250px|It Hânzekantoar anneks pakhûs yn King's Lynn thumb|250px|It Vancouver-winkelsintrum King's Lynn is in plak yn Grut-Brittanje, yn it greefskip Norfolk, distrikt King's Lynn en West Norfolk. It leit oan de rivier de Great Ouse, op it plak wêr't dy yn The Wash streamt. Fuort by King's Lynn begjinne The Fens, in gebiet op seenivohichte, dat yn de midsiuwen drûglein waard.
De stêd hat twa teaters, museums en oare kulturele- en sportfoarsjennings. Der binne trije middelbere skoallen en ie kolleezje. De tsjinstesektor, ynformaasje- en kommunikaasjetechnology soargje foar beheinde wurkgelegenheid foar ynwenners fan King's Lynn en omkriten.
Ut de skiednis
Yn de 14e iuw wie King's Lynn de 3e haven fan it Feriene Keninkryk, De Hânze hie dêr in faktorij. It iennige noch besteande Hânzekantoar yn Ingelân stiet dêr. King's Lynn hat altyd in fiskersplak west dêr't de fangst ek ferwurke waard. Fan de 17e iuw ôf gie it it plak tige foar de wyn troch de eksport fan nôt.
Ekonomy
De haven wie foar it lêst fan grut belang as ymporthaven foar auto's fan it merk Škoda Auto. Oant 2007 hie de firma Cambell's Soup der in fabryk. Yn 2008 waard de grutste papiermasine foar krantepapier fan Europa dêr boud. De masine kin 2000 m/min produsearje en hat in jierkapasiteit fan 400.000 ton De troch Voith Paper foar de Palm Groep boude ynstallaasje betsjinnet fral de Britske merk. King's Lynn wie — en is — in wichtich sintrum foar de glêsmakkerij. Fierders binne der in tal gemyske fabriken.
Iepenbaar ferfier
King's Lynn leit sûnt 1847 oan de Fen Line, sadat it plak in ferbining oer it spoar hat mei Ely, Cambridge en King's Cross in Londen.
Moskee
291px|thumb|[[Al-Aksa Moskee, boud op de tempelberch, Jerusalims hillichste plak]] In moskee (Arabysk: مسجد, masdjid of masjid) is in gebedshûs yn de Islam. It hûs fan Mohammed yn Medina wurdt beskôge as de earste moskee. De Moskeeën binne fan binnen sober fan opset, omdat it gebed yn de Islam sintraal stiet. Fan bûten binne it wol ympostante gebouwen mei tige útinoar rinnende arsjitektueren.
De measte Moskeeën hawwe ien of mear lange, smelle tuorren: de minaretten. Fan de minaret ôf ropt de muezzin (ek wol muaddhin) fiif kear deis de leauwenden op ta it gebed: de salat of salah, en werhellet dêrby de shahadah. Dy oprop wurdt azan (ek wel adzan, athan) neamd. De Moslims rjochtsje harren by it bidden yn de rjochting fan Mekka.
Yn de moskee is in muorre dy't leadrjocht op dy gebedsrjochting stiet en wurdt kwibla neamd. De mihrab is in nis yn dy muorre en oan de side fan de mihrab kin ek in minbar, in preekstoel wêze. Fan de minbar ôf wurdt op alle freeds de preek (khotbah of khutbah) holden. Alle manlju dy't Moslim binne moatte op freed nei de moskee ta komme foar it mienskiplike middeisgebed.
Tradisjoneel binne manlju en froulju yn de Moskee fan inoar skieden. Nei alle gedachten wurdt dat dien sadat minsken net folle fan it gebed ôflieden wurde kinne. Yn de Koran wurdt skieden bidden lykwols net twingend foarskreaun. Yn de twa âldste moskeeën fan Medina en Mekka, bidde manlju en froulju tegearre. Foar it gebed fynt in rituële reiniging plak.
Paralympyske Simmerspullen 2004
De XIIe Paralympyske Simmerspullen waarden yn 2004 yn Atene, Grikelân hâlden, dêr't dat jier ek de Olympyske Spullen hâlden waarden.
Sporten
Op it programma stiene 19 sporten. It fuotbal foar fisueel handikapten waard foar it earst hâlden. By it Follybal debutearren de froulju. By it tennis waard der foar it earst in kompetysje foar de kwads hâlden.
Dielnimmende lannen
3806 Sporters út 136 lannen diene mei oan de Paralympyske Simmerspullen yn Atene Grikelân. Dat wiene 9 lannen mear mar 37 sporters minder as by de Paralympyske Simmerspullen fan Sydney yn 2000.
Fryske Medaljes*
Ek sylster Annetta ten Dam moat in sulveren medalje wûn hawwe mar sy is nearne yn de offisjele boarnen werom te finen
Antje Aans-Jelsma
Antje Aans-Jelsma (Wolvegea, 15 april 1904 - De Gordyk, 27 april 2012) wie yn 2012 de âlste ynwenner fan Fryslân.
As boeredochter út Wolvegea, dy't grutbrocht waard yn Oerterp, troude se yn 1929 mei Wiebe Aans en krige mei him twa bern, Bonne en Hieke. Nei har trouwen ferhuzen se nei Lippenhuzen. Sy wenne in grut diel fan har libben yn Oerterp. Yn 1991 ferstoar Wiebe Aans.
De lêste trettjin jier fan har libben wenne hja yn in fersoargingshûs op De Gordyk.
Formearum
thumb|Formearum Formearum (Midslânsk: Femearum) is in doarp op it eilân Skylge. Formearum leit eastlik fan Midslân oan de dyk nei Hoarn. Formearum is boud op in âlde strânwâl dy't yn de iere midsiuwen ûntstien is. Op 1 jannewaris 2005 hie Formearum 228 ynwenners.
It doarp hat in iepen struktuer fan ferspraat steande pleatsen, dêr't inkele fan ta de âldste fan Skylge hearre.
Mole
Opfallend is de yn it doarp steande nôtmole. It is de ienige fan Skylge. Oarspronklik stie de mole op Dellewal by West-Skylge, mar yn 1875 is dy troch de mûnder fan Formearum opkocht en nei Formearum fersetten. De âlde mole fan Formearum, noch út de 16e iuw, is yn 1888 ôfbrutsen. De hjoeddeiske nôtmole stiet der moai by, mar mealt net mear. Der sit no in kofjerestaurant yn.
Histoarje
Formearum gou yn de Midsiuwen as it grutste en belangrykste doarp fan East-Skylge. It doarp wurdt yn midsiuwske geskriften faak oantsjutten as Viveporten, Fiifpoarte. De namme skynt benammen te wizen op in kleaster dat hjir earder stien hat. Yn de âldste tsjerkelist fan Westergoa om 1270 hinne, wurdt ek de tsjerke fan Formearum neamd, wijd oan Sint Piter. Formearum hie yn dy tiid in eigen parochy en in eigen pastoar. Omdat Formearum om 1400 yn belangrykheid foarby stribbe waard troch de doarpen Midslân en Hoarn, wurdt fan 1440 ôf gjin nije pastoar oansteld, mar wurdt de parochy út Midslân wei bestjoerd.
De tsjerke fan Formearum bestie noch yn 1570, mar liket net lang dêrnei ferdwûn te wêzen. Wierskynlik is de tsjerke slim ferwaarleaze en nei de reformaasje en ôfbrutsen. Formearum is it berteplak fan Willem Barents, de ferneamde ûntdekkingsreizger dy't besocht troch in rûte benoarden Sibearje yn East-Aazje te kommen. Willem Barents hat yn de winter fan 1596-1597 yn it fan wrakhout makke "behouden huijs" op Nova Sembla oerwintere. Ien fan de karakteristike Skylger buorkerijen, it Spylske Huus, is yn 1759 boud en is in beskerme monumint. De pleats hat in lange trochrinnende daknaald mei in behoarlike seech (kromming). De pleats stiet oan de súdkant fan Formearum.
Gea
Besuden Formearum leit de Formearumerpolder, in ûnderdiel fan de polder fan Skylge. De polder bestiet út greide mei stikken lân dy't noch slinkepatroanen hawwe út de tiid fan foar de oanlis fan de waaddyk. Yn de polder sitte in soad briedfûgels, lykas ljip, skries, tsjirk, strânljip, giele wipsturt en ljurk. Yn de Formearumerpolder leit de Formearumer einekoai, in koai yn partikuliere hannen, dy't net mear brûkt wurdt.
It Formearumerwiel by de waaddyk is in oerbliuwsel fan in dyktrochbraak. Benoarden Formearum leit de Formearumerbosk, in mingd bosk oanplante yn de dunen troch Steatsboskbehear tusken 1920 en 1930. It dúngebiet noardlik en eastlik fan de Formearumerbosk is it weardefolle natuerreservaat de Koegelwieck.
Topografyske Wurkgroep Fryslân
Doelstelling fan de Topografyske Wurkgroep Fryslân:
It befoarderjen fan it brûken fan offisjeel Frysktalige toponimen: It e-adres fan de wurkgroep is towufry(aapke)knid.nl
De tuorren fan Skimerwâlde
De tuorren fan Skimerwâlde (Frânsk: Les Tours de Bois-Maury) is in realistysk tekene histoaryske striprige dy't him ôfspilet yn de Midsiuwen yn it tiidrek fan de krústochten. It ferhaal en de tekenings binne fan Hermann. De earste tsien dielen binne yn Nederlân ferskynd by útjouwerij Arboris, mar wurde tsjintwurdich op 'e nij útjûn troch Glénat Benelux. Fan diel alve ôf giet de rige fierder ûnder de namme Skimerwâlde. De twa lêste parten binne ek mei skreaun troch Yves Huppen, de soan fan Hermann.
It ferhaal
De wichtigste persoan yn de rige is Aymar fan Skimerwâlde. Hy is in doalende ridder en wurdt tidens syn kwestje troch syn skyldfeint Olivier beselskippe. Op ien of oare wize is Aymar syn foarâlderlik kastiel en grûnbesit (Schermerwoude, yn it Frânsk: Bois-Maury) kwytrekke en wol er it werom oermasterje. In hieltyd weromkommend motyf is de rjochtfeardige en goede Aymar dy't libbet yn in wrede wrâld, fol wredens en kwea.
Topografyske Wurkgroep Fryslân
Skiednis
Yn 1994 hat de Ried fan de Fryske Beweging in wurkgroep oprjochte ûnder de namme: PlakNammeKommisje. In pear jier dêrfoar wienen de gemeenten Boarnsterhim en Tytsjerksteradiel der ta oergien om harren Fryske toponimen fêst te lizzen yn de Gemeentelike Basisadministraasje. Soks hie fan gefolgen dat de Nederlânske toponimen harren offisjele plak yn de GBA ôfstean moasten. Om't de Ried fan de Fryske Beweging fûn dat dy twa gemeenten yn harren striid mei PTT wol wat stipe brûke koenen, hat hy de PNK opset.
Doe't yn 2006 de dielnimmers oan de PNK sa stadichoan allegearre gjin stiper mear fan de RfdFB wienen, hawwe se besletten de kennis, yn de 'striid' oant no ta opdien, fêst te hâlden. Se binne no selsstannich (as netwurk fan bewegers) dwaande ûnder de namme: Topografyske Wurkgroep Fryslân.
(Fryske) plaknammen yn Wymbritseradiel
Neffens it steatsrjocht hat de gemeente Wymbritseradiel op 1 jannewaris 2009 offisjeel Fryske plaknammen krigen.
Nei’t de boargemaster syn hantekening ûnder it riedsbeslút fan 20 maaie 2008 setten hie, falt dat beslút net langer allinne mar ûnder de gemeentewet mar ek ûnder it “Europeesk Hânfest foar regionale talen of talen fan minderheden”. It rjocht om fan 1 jannewaris 2009 ôf yn offisjele konteksten Drylts ynstee fan IJlst te skriuwen, waard net allinne takend oan de ynwenners fan Wymbritseradiel mar troch it Europeesk Hânfêst ek oan de taalminderheid yn syn gehiel; de Frysktaligen fan Fryslân.
Yn de gemeentewet stiet in mooglikheid om in beslút foar ferneatigjen foar te dragen by de Kroan, artikel 273. Mar yn de lêste riedsgearkomste foarôfgeand oan 1 jannewaris 2009 is de moasje ta foardracht foar ferneatigjen ferwurpen. Fansels hie De Kroan, hjir Ynlânske Saken, by it ferneatigjen fan it riedsbeslút rekken hâlde moatten mei de ferplichtings dy’t Nederlân oangien is mei it Europeesk Hânfêst.
It wachtsjen is no op in ministriële oanwizing fan de minister fan Ynlânske Saken om yn de Gemeentlike Basisadministraasje de Nederlânske “gedoochnammen” fan no te ferfangen troch de offisjele Fryske plaknammen.
''It boarnedokumint dat de ried fan Wymbritseradiel op 16 desimber 2008 ferwurpen hat, wie in útfieringsdokumint. It hie ta doel inkelde oanpas-sings yn de stavering fan de plaknammen fêst te lizzen. Sa soe Aldegea (W) fierder as Aldegea-Wymbrits. It dokumint docht neat ôf of ta oan it rjocht om de Fryske plaknammen foar Wymbrits te brûken.''
Op 24 jannewaris 2013 tsjinnet de Jongfryske Mienskip by de bestjoersrjochter yn Ljouwert in oanklacht yn tsjin de gemeente Súdwest-Fryslân, de rjochtlik opfolger fan de gemeente Wymbritseradiel. De gemeente Súdwest-Fryslân wol hawwe dat it riedsbeslút fan de gemeente Wymbritseradiel net mear fan krêft wêze soe. De Jongfryske Mienskip bestriidt soks.
Foech oer de nammejouwing
Wa is de autoriteit? Wa hat it foech oer de toponimen? Der is oer dat foech net in soad yn de wet spesifisearre. Mar oer it generaal giet de eigener oer de namme. Sa hat de gemeente it foech om de eigennamme (gemeentewet art.158) en toponimen op syn grûngebiet fêst te stellen. Dy nammen moatte dus yn it offisjele ferkear brûkt wurde. Mar leit yn in gemeente in terrein fan it Fryske Gea dan stelt dy de namme fan it terrein fêst. Yn de fyftiger jierren hat it regear besletten om mar ien topografyske namme rjochtsjildichheid te jaan en dat is yn Fryslân foar in part de Nederlânske namme. By de ynfiering fan de automatisearre Gemeentlike Basisadministraasje (GBA) binne ek de plaknammen deryn fêstlein, foar in part yn it Nederlânsk. Fryske plaknammen dy't by wet feroare/fêststeld binne, lizze yn de gemeenten Boarnsterhim, Dantumadiel, Ferwerderadiel, Ljouwerteradiel, Littenseradiel, Menameradiel en Tytsjerksteradiel. Yn de oare gemeenten hinget soks ôf fan it feit oft dy plaknammen Fernederlânske wiene of net. Stiens, Kollum, Dokkum ensfh. binne nea Fernederlânske en lizze dus Frysktalich ferankere yn de GBA.
By it fêststellen fan de wetternammen hawwe gemeenten en provinsje gearwurke om't it foech oer de nammen net dúdlik wie. As de Fryske beweger Postma fan Bitgummole de gemeenten net allegearre bydel west hie, dan wie soks grif op syn alve-en-tritichst gien en hie it faaks noch tiden duorre.
Standerttaal
Plaknammen hâlde har net altiten oan de standerttaal. Boppedat wurde nammen by in nije stavering faak net oanpast oan de nije stavering. Soks is yn it Nederlânsk net oars. Wy skriuwe "Heerenveen" ynstee fan "Herenveen". Ek sjogge wy yn de plaknammen beskate dialektyske foarmen werom. Wy skriuwe Blauhús ynstee fan Blauhûs sa't it Standertfrysk it hawwe wol. En de lokale útspraak Hylpen stiet op it komboerd, ynstee fan it Hynljippen sa't it Frysk it earder skreau. Sa wie der foar de gemeenterie fan Dantumadiel ek romte om de eigen taalkleur fan de Westereenders yn de plaknamme fêst te lizzen.
Twatalich of dûbeltalich
Twa begripen dy't gauris trochinoar brûkt wurde. Yn de Fryske taalsituaasje wurdt mei "twataligens" bedoeld, dat yn itselde petear de iene prater it Frysk en de oare it Nederlânsk brûkt. De media sitearje de sprekkers yn de taal dy't praat wurdt. "Dûbeltaligens" betsjut yn Fryslân, dat der skeakele wurdt tusken de talen. It ferbrekken fan Friezen is sa'n gefal. De oare praat Nederlânsk en jo slute jo dêrby oan.
It Nederlânske Regear hat yn 1953 besletten, dat yn de it offisjele gebrûk mar ien toponym rjochtsjildichheid hawwe kin. In soad kaartemakkers meitsje dêrom twatalige kaarten. Se brûke allinne mar de namme dy't yn de GBA stiet. De rjochtsjildichheid fan de toponimen is dus twatalich. Sa wurde "Leeuwarden" en Feanwâlden beide yn offisjele stikken brûkt. Guon kaartemakkers wurkje dûbeltalich. Dy jouwe foar alle oantsjuttings, en de Nederlânske en de Fryske nammen. By in soad kombuorden yn Fryslân giet it om dûbeltalichheid.
List fan planetoïden 5901-6000
Dit is in list fan planetoïden 5901-6000.
Wrâldkampioenskip keatsen 2012
It Wrâldkampioenskip keatsen 2012 hat foar de manlju 4 toernooien en foar de froulju 2 toernooien:
Manlju
Froulju
10 Things I Hate About You (film)
10 Things I Hate About You is in Amerikaanske romantyske komeedzje en jeugdfilm út 1999 ûnder rezjy fan Gil Junger, mei yn 'e haadrollen Julia Stiles, Heath Ledger, Joseph Gordon-Levitt en Larisa Oleynik. De titel betsjut "10 Dingen oan Dy Dêr't Ik in Hekel oan Haw", nei in gedicht dat de haadpersoan skriuwt as húswurk foar it skoalfak Ingelsk. It ferhaal is eins in moderne werfertelling fan it toanielstik De Fekke Nuet (The Taming of the Shrew), fan William Shakespeare yn 'e setting fan in middelbere skoalle yn 'e Feriene Steaten. In nije learling, Cameron, rekket smoarfereale op syn klasgenoate Bianca, mar dy mei fan har strange heit pas mei jonges útgean as har sjegrinige âldere suster Kat dat ek docht. Om't Kat dêr út eigen beweging net oan begjint, soargje Cameron en syn maat Michael dat de rebelske Patrick har it hof begjint te meitsjen. 10 Thing I Hate About You krige oer it algemien positive resinsjes fan 'e filmkritisy en foarme de trochbraak foar Stiles, Ledger en Gordon-Levitt. De film wie in beskieden súkses yn 'e bioskopen en groeide út ta in klassiker fan it highschoolsjenre.
Plot
Cameron James is in nije learling oan 'e Padua High School yn 'e stêdekloft fan Seattle, dêr't syn heit, dy't yn it Amerikaanske Leger tsjinnet, hinne oerpleatst is. Hy slút freonskip mei de wat nerd-ige Michael Eckman, dy't him paadwiis meitsje moat. As er harren klasgenoate Bianca Stratford sjocht, is it foar Cameron leafde op it earste gesicht. Michael warskôget him dat sy leechhollich en waanwiis is, mar Cameron wol dêr net nei harkje. As Michael lykwols fertelt dat Bianca har oerbeskermjende heit har net tastiet om mei jonges op ôfspraakjes te gean, moat er tajaan dat dat wol in behindering opsmyt foar syn plannen.
Underwilens wurdt Kat, de sjegrinige âldere suster fan Bianca, dy't yn it lêste jier fan 'e middelbere skoalle sit, talitten ta it Sarah Lawrence Kolleezje yn New York, oan 'e oare kant fan it lân. Dat liedt ta spul mei har allinnichsteande heit Walter, dy't har ticht by hûs hâlde wol. Bianca wol útgean mei Joey Donner, in rike klasgenoat fan Kat, mar Walter, dy't as ferloskundige op syn wurk eltse dei konfrontearre wurdt mei jonge famkes dy't by fersin swier rekke binne, is as de dea dat soks syn dochters ek oerkomme sil, dat hy hat harren ferbean om ôfspraakjes mei jonges te meitsjen salang't se noch minderjierrich binne. Bianca hâldt lykwols oan ien wei troch oan mei seuren, wylst de dwerse Kat krekt neat fan jonges witte wol. Om fan it geseur ôf te wêzen stelt Walter in nije regel yn, wêrmei't er tinkt it aai fan Kolumbus fûn te hawwen: Bianca mei op in ôfspraakje as Kat ek op in ôfspraakje giet. Dêrmei jout er Bianca in nij doelwyt foar har geëamel, wylst er wit dat Kat har asosjale hâlding alle jonges ôfskrikt, sadat alles by it âlde bliuwe sil.
Cameron ynfiltrearret de wrâld fan Bianca, dy't him net stean sjocht, troch himsels op te werpen as ien dy't har byles jaan kin yn Frânsk, in fak dêr't sy in ûnfoldwaande foar driget te heljen. As er alle moed byinoar skrabet en it weaget om har mei út te freegjen, fertelt se him oer har heite nije regel en freget se him om help. Dat lit Cameron him net twaris sizze, dat mei Michael tinkt er in snoad plan op. Om mei Bianca útgean te kinnen, moatte se earst soargje dat Kat mei ien útgiet. Dêrom moatte se in jonge hawwe dy't him net ôfskrikke litte sil troch har ôfhâldige manear fan hâlden en dragen. Yn Patrick Verona, in rebel dy't him oan gjin inkele regel wat gelegen lizze lit, tinke se sa'nent fûn te hawwen. Patrick hat lykwols gjin belangstelling foar Kat. Cameron soe him wol betelje wolle om mei Kat út te gean, mar hy hat it jild der net foar. Michael stelt dat se ferlet hawwe fan in rike, domme sponsor. Dat hy misliedt Joey Donner, dy't ek mei Bianca útgean wol, en leit him it plan foar om Patrick yn te hieren. Dat liket Joey wol wat, dat hy telt fyftich dollar del foar Patrick syn tsjinsten.
Wannear't Patrick ynienen út it neat wei har it hof begjint te meitsjen, makket Kat tige dúdlik dat se dêr gjin ferlet fan hat. Op advys fan Michael belûkt Cameron Bianca by de operaasje en befreget har oer wêr't Kat al en net fan hâldt. Foarsjoen fan dy ynformaasje besiket Patrick de feministyske nachtklub Club Skunk, dêr't Kat gauris mei har bêste freondinne Mandella hinne giet. Troch har mei de fia Bianca opdiene foarkennis op skamteleaze wize te manipulearjen, wit er har belangstelling te winnen. Se lit har beprate om mei him nei it feest te gean dat Bogey Lowenstein, in klasgenoat fan Bianca en Cameron, dat wykein jout. Om't Kat dêrhinne giet, mei Bianca der neffens de nije regel ek hinne, ta ûntsetting fan harren heit.
Op it feest slacht Kat hielendal los as se Bianca mei Joey sjocht. Se sûpt harsels dronken en dûnset op in tafel foar it omsteand laach oant se der sawat hinne falt. Patrick hat der hiel wat mei te stellen om har behâlden nei hûs te loadsen, mar ûnderweis werom begjinne se in bân te foarmjen. Ienris by har foar hûs besiket se him te tútsjen, mar Patrick draait syn holle fuort, wêrnei't Kat fernedere nei binnen giet. Underwilens hopet Cameron op it feest it hert fan Bianca foar him te winnen, mar Bianca poeieret him ôf om't se inkeld each hat foar Joey Donner. Nei't se in pear oeren yn syn neite omslein hat, begjint se lykwols te beseffen hoe arrogant, op himsels rjochte en planút saai oft Joey eins is. As er har meifreget nei in afterparty, hâldt se de boat ôf en beart se dat se mei in kertier thús wêze moat. Joey set dan ynstee fuort mei Bianca har bêste freondinne, de swarte Chastity. Bianca freget Cameron om har thús te bringen, wat er docht, mar ienris by har hûs wurdt syn frustraasje en teloarstelling him oermânsk. Hy jout syn gefoelens foar har ta en seit har it mannewaar op oer hoe't se him behannele hat. Ynstee him mei gelikense munt werom te beteljen, jout se him fluch in tút op 'e mûle foar't se yn 'e hûs giet, him yn folsleine betizing efterlittend.
De oare wyks op skoalle lit Kat dúdlik blike dat se noch altyd poerrazen op Patrick is. Oan Cameron en Michael leit Patrick út dat er har net tútsje woe om't se stomdronken wie en net by steat om trochtochte beslissings te nimmen. Dat hied er better oan Kat fertelle kinnen, mar dêr jout se him de kâns net foar. Joey, dy't net foar it ferstân hat dat er by Bianca syn beurt fersitten hat, biedt Patrick nochris fyftich dollar om mei Kat nei it lêstejiers dûnsfeest (prom) te gean, sadat hy der mei Bianca hinne kin. Foar Patrick wurdt it wat te earnstich, dat hy stegeret it foarstel ôf. Joey mient lykwols dat Patrick allinne mar mear jild hawwe wol, dat hy begjint mear te bieden, oant Patrick úteinlik by $300 oerstaach giet. Hy lit Kat noch in dei as wat ôfkuolje, mar wit har dan foar him werom te winnen troch har yn it sportstadion fan 'e skoalle troch klandestyn gebrûk fan it lûdssysteem en mei help fan it muzykkorps fan 'e skoalle in serenade te bringen yn 'e foarm fan it liet Can't Take My Eyes Off You.
Foar dy streek moat Patrick neibliuwe, mar Kat helpt him om troch it finster nei bûten te glûpen troch har truike omheech te lûken en sa de tsjinstdwaande learaar ôf te lieden. Neitiid bringe Kat en Patrick de rest fan 'e middei op romantyske wize mei-inoar troch. Wannear't Patrick der mar oer trochtimmeret dat se mei him nei it lêstejiers dûnsfeest moat, in tradysje dêr't Kat as rjochtaarde feministe folslein op tsjin is, wurdt se op 't lêst lulk en erchtinkend. De middei einiget sadwaand yn rûzje. Underwilens rekket Bianca yrritearre as Cameron der mar tsjinoan skytskoarret om har mei te freegjen nei it lêstejiers dûnsfeest, dat sadwaande nimt se in útnûging fan Joey oan. Har heit wol der lykwols neat fan witte dat sy dêrhinne sil as Kat net giet. Kat fertelt Bianca yn fertrouwen dat se sels in skoftke mei Joey útgien hat doe't se jonger wie, en dat se doe troch groepsdruk tajûn hat en seksuele omgong mei him hân hat. Doe't se dêr letter spyt fan hie en net wer mei him op bêd woe, hat er har dumpt. Dêrop hie se harsels ûnthjitten om nea wer wat te dwaan inkeld en allinne om't eltsenien it docht. Hoewol't se skrokken is fan it ferhaal fan Kat, hâldt Bianca fol dat Kat har net hoecht te beskermjen om't se wol om harsels tinke kin. Nei dêroer neitocht te hawwe, beslút Kat en gean om 'e wille fan Bianca mei Patrick nei it lêstejiers dûnsfeest.
Op 'e grutte jûn wurdt Kat, ta ûnleauwe en ôfgriis fan har heit, thús ôfhelle troch Patrick. Bianca kiest derfoar om dochs mei Cameron te gean ynstee fan mei Joey. Dy lêste wit gau-gau in nij famke mei te krijen yn 'e foarm fan Chastity. Op it feest docht bliken dat Patrick regele hat dat Kat har favorite band dêr optreedt. Dy ferrassing betellet se him werom mei in tút. Cameron en Bianca hawwe likefolle wille, en Michael hat Kat har bêste freondinne Mandella witten te bestrûpen, mei wa't er in foarleafde foar it wurk fan Shakespeare blykt te dielen. Op it húske komt Bianca Chastity tsjin, dy't har tabyt dat Joey Bianca allinne mar meifrege hie om't er mei syn maten in weddenskip oangien wie dat er har op bêd krije koe. Joey, dy't der noch altyd min oer te sprekken is dat er oan 'e kant set is, siket op 'e dûnsflier yn it bywêzen fan Kat in konfrontaasje op mei Patrick, wêrby't er slûpe lit dat er Patrick betelle hat om mei Kat út te gean. It gefolch is dat Kat lulk fuortrint. Underwilens siket Joey rûzje mei Cameron, dy't er delslacht. As Bianca dat sjocht, brekt se him de noas en skopt se him yn it krús, wêrmei't se de ivichduorjende bewûndering fan Cameron wint. Se litte Joey âljend en jammerjend fan pine op 'e dûnsflier efter.
De oare deis fermoedsoenje Bianca en Kat harren mei-inoar. Bianca en Cameron hawwe no fêste ferkearing krigen. Walter Stratford beseft dat er Kat loslitte moat as er har behâlde wol, dat hy jout har tastimming om oan it Sarah Lawrence Kolleezje te studearjen. Menear Morgan, de learaar Ingelsk, hie de klasse fan Kat earder in húswurkopdracht jûn wêrby't se in eigen, hjoeddeistige foarm fan Sonnet 141 fan William Shakespeare skriuwe moasten. Op 'e dei dat dy opdracht ôf wêze moat, freget Morgan om frijwilligers om it eigen gedicht foar de klasse foar te lêzen. Kat is de iennichste dy't de hân opstekt. Har gedicht hjit "10 Dingen oan Dy Dêr't Ik in Hekel oan Haw" en is oerdúdlik oan Patrick rjochte. Mar nettsjinsteande de faaie titel komt derút nei foarren dat se noch altyd smoarfereale op him is, ek al hat er har kwetst mei syn ligerij. Patrick, dy't har earder temûk folge wie nei in ynstrumintewinkel dêr't se in gitaar bewûndere, ferrast har troch dat selde gitaar yn har auto te lizzen. It docht bliken dat er it jild fan Joey brûkt hat om it foar har te keapjen. Hy fertelt har dat er de opdracht, dy't er fan Joey krigen hie, folslein ferprutst hat, mei't er folslein foar har fallen is. Kat ferjout him en se lizze it spul by mei in tút.
Rolferdieling
Fierders binne yn 'e film twa echte bands te sjen: Letters to Cleo, mei û.o. sjongster Kay Hanley, dy't optrede yn Club Skunk en letter troch tadwaan fan Patrick ek op it lêstejiers dûnsfeest, en Save Ferris, mei û.o. sjongster Monique Powell, de oarspronklike band foar it lêstejiers dûnsfeest. Beide bands spylje sawol orizjinele eigen nûmers as covers fan oare artysten.
Fuotbalferiening SC Joure
SC De Jouwer is in fuotbalklup fan De Jouwer. De terreinen lizze oan de Simmerdyk. It earste sneon alvetal komt yn it seizoen 2020/21 út yn de Twadde klasse.
10 Things I Hate About You (film)
Produksje
10 Things I Hate About You waard regissearre troch Gil Junger nei in senario fan Karen McCullah en Kirsten Smith as in moderne adaptaasje fan it klassike toanielstik De Fekke Nuet (The Taming of the Shrew) fan William Shakespeare út 1594. As produsint wie Andrew Lazar by it projekt belutsen foar de filmstudio's Touchstone Pictures (in dochterûndernimming fan Disney), Mad Chance en Jaret Entertainment. Foar de film wie in budget beskikber fan $13 miljoen. De kamerarezjy wie yn 'e hannen fan Mark Irwin, en de filmmuzyk waard fersoarge troch Richard Gibbs.
Fuotbalferiening SC Joure
Skiednis
Op 20 maart 1920 waard fuotbalferiening De Kooi oprjochte. Dy klup fusearre yn 1965 mei fuotbalferiening RKVV Friso ta SC Joure. De oprjochtingsdatum fan de âldste klup, De Kooi, waard dêrby as oprjochtingsdatum oanholden. Op 24 maaie 1971 waard kuorbalferiening De Jouwer opnomd yn de fuotbalferiening SC Joure. SC De Jouwer promovearre yn 2002 en 2003 twa kear efterinoar fanút de twadde klasse nei de haadklasse, troch twaris kampioen te wurden. Earst fan de twadde klasse L yn 2002 en doe yn 2003 fan de earste klasse F. Yn 2005 helle de klup de grutste prestaasje út de klubskiednis troch as tredde te einigjen yn de haadklasse. Yn 2007 degradearre de klup nei de earste klasse.
Dêrneist spilet der noch in sneonsteam yn de tredde klasse A fan regio Noard.
10 Things I Hate About You (film)
Opnamen
De opnamen foar 10 Things I Hate About You fûnen plak yn 'e simmer fan 1998. It meastepart fan 'e sênes op skoalle waard filme op lokaasje op 'e Stadium High School yn Tacoma (Washington). De sênes by Kat en Bianca thús waarden foar it meastepart opnommen yn in hûs yn 'e wyk North End, ek yn Tacoma.
Fuotbalferiening SC Joure
Sneon
It standertalvetal promovearre yn 2013/14 fia neikompetysje út de Fjirde klasse en spilet yn 2014/15 yn de Tredde klasse. Sûnt it seizoen 2016/17 spilet it alvetal yn de Twadde klasse fan it KNVB-distrikt Noard.
10 Things I Hate About You (film)
Opnamen
De opienfolging fan sênes oer it lêstejiers dûnsfeest waard oer in perioade fan trije dagen filme yn Seattle. Kostúmûntwerpster Kim Tillman makke de orizjinele baljurken foar Larisa Oleynik (Bianca) en Julia Stiles (Kat), en ek de op 'e Elizabetaanske Tiid ynspirearre kostúms fan David Krumholtz (Michael) en Susan May Pratt (Mandella). De slangelearene jurk fan Gabrielle Union (Chastity) wie in ûntwerp fan Betsey Johnson. De smokings fan Heath Ledger (Patrick) en Joseph Gordon-Levitt (Cameron) kamen fan Isidora's yn Seattle.
Fuotbalferiening SC Joure
Snein
It standertalvetal promovearre yn 2002 en 2003 twaris efter elkoar fan de Twadde klasse nei de Haadklasse, troch twa kear kampioen te wurden. Earst fan de twadde klasse L yn 2002 en doe yn 2003 fan de Earste klasse F. Yn 2005 helle de klup har grutste prestaasje út de klupskiednis troch tredde te wurden yn de Haadklasse. Yn 2007 degradearre de klup nei de Earste klasse, mar kaam nei in jier werom yn de Haadklasse C. Yn it seizoen 2009/10 degradearre de klup opnij.
10 Things I Hate About You (film)
Distribúsje
De distribúsje fan 10 Things I Hate About You waard fersoarge troch Buena Vista Pictures, dat krekt as Touchstone in dochterûndernimming fan Disney wie. De film gie op 31 maart 1999 yn 'e Amerikaanske bioskopen yn premiêre. It byhearrende soundtrackalbum ferskynde yn july 1999 by platemaatskippij Hollywood Records. It wie tige súksesfol en stie sân wiken yn 'e albumlist Billboard 200.
Fuotbalferiening SC Joure
Snein
Yn it seizoen 2015/16 kaam dit team noch út yn de Earste klasse fan it distrikt Noard nei degradaasje út de Haadklasse C yn it seizoen 2013/14. Foar it seizoen 2016/17 waard it team net ynskreaun. Yn it seizoen 2017/18 waard wer in team oanmeld dat op it leechste nivo ynstreame moast. Dat wie de Fiifde klasse. Yn it seizoen 2018/2019 promovearre it team. Foar it seizoen 2020/21 waard it team net ynskreaun.
10 Things I Hate About You (film)
Untfangst
Fan 'e filmkritisy krige 10 Things I Hate About You oer it algemien positive resinsjes. Der wie benammen lof foar haadrolspilers Julia Stiles en Heath Ledger. Sa skreau Geoff Andrew fan it tydskrift Time Out: "Stiles groeit yn har rol en Ledger is sjarmant sûnder dat er dêr war foar hoecht te dwaan." Brad Laidman fan 'e webside Film Threat kwalifisearre de film as "oprjocht en perfekt útfierd" en syn kollega Ron Wells, ek fan Film Threat, neamde it "fan alle jeugdfilms fan dit jier oant no ta fierwei de bêste".
Fuotbalferiening SC Joure
KNVB-beker
SC De Jouwer pleatste him oant twa kear ta foar de KNVB-beker. Yn 2002 pleatste it him fia de distriktbeker en waard yn de KNVB-beker fan SC Genemuiden (6-2) en ferrassend fan Cambuur Ljouwert (6-4) en Vitesse 2 (2-1) wûn en waard hast earedifyzjonist FC Grins (2-3) ferslein.
Alexander Kielland
thumb|right|Alexander Kielland Alexander Lange Kielland (Stavanger, 18 febrewaris 1849 - Bergen, 6 april 1906) wie in Noarsk skriuwer dy't mei Henrik Ibsen, Jonas Lie en Bjørnstjerne Bjørnson rekkene wurdt ta de Grutte fjouwer fan de Noarske literatuer.
Fuotbalferiening SC Joure
KNVB-beker
Yn 2005 pleatste SC De Jouwer him foar de KNVB-beker troch tredde te wurden yn de neikompetysje, mar it ferlear nei in goede wedstriid fan Ajax 2 (0-2).
10 Things I Hate About You (film)
Untfangst
Yn 'e Chicago Sun-Times wie Roger Ebert wat lauwer oer 10 Things I Hate About You. Hy skreau dat er de "geast fan 'e film, de akteurs en guon fan 'e sênes wol lije mocht". Dêr heakke er oan ta dat "de muzyk, foar in grut part fan 'e band Letters to Cleo, subtyl en finingryk [is] mar dochs fleurich". Hy joech de film 21/2 fan 4 stjerren. Yn 2012 parte it blêd Entertainment Weekly oan 10 Things I Hate About You it 49e plak ta op 'e ranglist fan 'e hûndert bêste highschoolfilms.
Op 'e webside Rotten Tomatoes, dy't resinsjes sammelet, hat 10 Things I Hate About You in goedkarringspersintaazje fan 70%, basearre op 79 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Julia Stiles en Heath Ledger foegje sterke aktearprestaasjes ta oan in ûnferwachts fernimstich skript, sadat 10 Things I Hate About You boppe de typyske jeugdfilm út stiget." Op Metacritic, de wichtichste konkurrint fan Rotten Tomatoes, behellet 10 Things I Hate About You in goedkarringspersintaazje fan 70%, basearre op 26 resinsjes.
Opbringst
10 Things I Hate About You brocht yn 'e bioskopen yn 'e Feriene Steaten en Kanada $38,2 miljoen op, en yn alle oare lannen en territoaria $15,3 miljoen. Wrâldwiid kaam de opbringst dêrmei út op $53,5 miljoen. Ofset tsjin it budget fan $13 miljoen betsjut dat in winst fan $40,3 miljoen, hoewol't dêr de marketingkosten noch wol ôf moatte.
Prizen
10 Things I Hate About You waard nominearre foar sân Teen Choice Awards, foar favorite komeedzjefilm, favorite trochbraak fan in stjer (Julia Stiles), favorite filmsmjunt (Andrew Keegan as Joey Donner), favoryt opwûn stantsje (Joseph Gordon-Levitt), favorite grappichste sêne, favorite leafdessêne en favorite soundtrack. Heath Ledger waard nominearre foar in MTV Movie Award foar bêste muzykoptreden yn in film foar syn serenade mei it liet Can't Take My Eyes Off You. Stiles wûn in MTV Movie Award foar bêste trochbraak fan in aktrise.